Aleksander Szczygło

Aleksandras Ščigla (, 1963 m. spalio 27 d. Jezioranai, Lenkija – 2010 m. balandžio 10 d. prie Smolensko) – lenkų teisininkas, politinis veikėjas, nuo 2009 m. Nacionalinio saugumo biuro vedėjas.

 Biografija 
1990 m. baigė Gdansko universiteto Teisės fakultetą.

1990–1991 m. senatoriaus Lecho Kaczyńskio padėjėjas ir Solidarumo Krašto komisijos teisininkas. 1991–1992 m. Nacionalinio saugumo biuro teisinis specialistas. 1992–1995 m. Aukščiausiųjų kontrolės rūmų pirmininko kabineto vedėjas. 1997 m. Valstybinės darbo inspekcijos vedėjo patarėjas. 1997–2000 m. Europos integracijos komiteto valdybos Informacjios departamento direktorius. 2001 m. PKO BP banko prezidento patarėjas.

Nuo 2001 m. Teisės ir teisingumo partijos veikėjas. 2001–2005 m., 2005–2006 m. ir 2007–2009 m. Lenkijos seimo narys, išrinktas pagal Teisės ir teisingumo sąrašą.

2005–2006 m. Gynybos ministerijos valstybės sekretorius, nuo 2006 m. iki 2007 m. Lenkijos prezidento kancelarijos vedėjas, 2007 m. Lenkijos gynybos ministras, nuo 2009 m. sausio 15 d. Nacionalinio saugumo biuro vedėjas.

Žuvo 2010 m. balandžio 10 d. Smolensko aviakatastrofos metu.

 Nuorodos 
 Biografija (lenkų k.).

|-

|-

Kategorija:Lenkijos gynybos ministrai
Kategorija:Lenkijos teisininkai
Kategorija:Lenkijos Seimo nariai
Kategorija:Lenkijos nacionalinio saugumo biuro vadovai
Kategorija:Viešojo administravimo teisininkai